Document ID: 32002D0278

Komission päätös,
tehty 10 päivänä huhtikuuta 2002,
päätöksen 2001/393/EY muuttamisesta erikseen määritellyistä taudinaiheuttajista vapaiden munien tuonnissa kolmansista maista käytettävien eläinlääkärintodistusten osalta
(tiedoksiannettu numerolla K(2002) 1374)
(ETA:n kannalta merkityksellinen teksti)
(2002/278/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY(1), sellaisena kuin se on viimeksi muutettuna komission päätöksellä 2001/867/EY(2), ja erityisesti sen 23 artiklan 2 kohdan, 24 artiklan 2 kohdan, ja 27 a artiklan,
sekä katsoo seuraavaa:
(1) Komission päätöksessä 2001/393/EY(3) säädetään eläinten terveyttä koskevista vaatimuksista ja eläinlääkärintodistuksista erikseen määritellyistä taudinaiheuttajista vapaiden munien tuonnissa kolmansista maista sekä luettelosta kolmansista maista, joista jäsenvaltiot voivat sallia tällaisten munien tuonnin.
(2) Eläinten terveystodistus on voimassa viisi päivää.
(3) Kuljetukseen ja logistiikkaan liittyvien ongelmien vuoksi taudinaiheuttajista vapaita munia on ollut vaikea toimittaa jäsenvaltioihin ennen eläinten terveystodistuksen voimassaolon päättymistä.
(4) Kun tuote pakataan ja kuljetetaan päätöksen 2001/393/EY vaatimusten mukaisesti, kontaminaatioriski kuljetuksen aikana on pieni. Todistuksen voimassaolon pidentäminen 15 päivään ei vaaranna tuotteen terveydellistä asemaa.
(5) Päätös 2001/393/EY olisi näin ollen muutettava vastaavasti.
(6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2001/393/EY liite II tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä huhtikuuta 2002.

Labels: 7
3
17
0